สวัสดีค่ะ พอดีหนูอยากทราบว่ายาคุมฉุกเฉินเมื่อทานแล้ว ฤทธิ์ยาจะมีผลกี่วัน หรือกี่ครั้งคะ
สวัสดีค่ะ การรับประทานยาคุมกำเนิดฉุกเฉิน (Emergency contraception)ยาคุมฉุกเฉินถือว่าเป็นการป้องกันการตั้งครรภ์ที่ดีค่ะ สำหรับในรายที่มีเพศสัมพันธ์ที่ไม่ได้มีการป้องกันเอาไว้ก่อนล่วงหน้า ทั้งนี้ทุกตัวยาที่ประกอบในยาคุมฉุกเฉิน คือ ฮอร์โมนโปรเจสเตอโรนในระดับที่สูงค่ะ ซึ่งจะส่งผลกระทบระบบฮอร์โมนภายในร่างกาย ทำให้เกิดการยับยั้งการตกไข่ เปลี่ยนเเปลงเยื่อบุโพรงมดลูกทำให้บางลง ไม่เหมาะเเก่การฝังตัวส่วนมาก เเนะนำให้รับประทานเร็วที่สุดไม่เกิน 72 ชั่วโมงค่ะ แล้วหลังจากนั้น ประสิทธิภาพส่วนมากมักจะเกิดขึ้นหลังจากที่รับประทานเลย เเต่ว่าประสิทธิภาพนั้นก็ยังถือว่าไม่ใช่ 100% ยังต้องรอดูว่าประจำเดือนตามปกติจะมาหรือไม่ เนื่องจากถ้าประจำเดือนมา ถึงจะบอกได้ว่า ไม่น่ามีการตั้งครรภ์เกิดขึ้นค่ะซึ่งผลข้างเคียงมีหลายอย่างค่ะ เช่น คลื่นไส้ อาเจียน เลือดออกผิดปกติ ตามหลังจากการใช้ยาดังนั้น ภายหลังจากการใช้ เลยต้องสังเกตประจำเดือนค่ะ เเต่ถ้าต้องการใช้อีกครั้งก่อนการมีรอบเดือน คือมีเพศสัมพันธ์ที่ไม่ได้ป้องกันอีกครั้งหลังจากการรับประทานไปรอบก่อน ทางการเเพทย์ถือว่ายังใช้ได้ค่ะ เเต่ถ้าเป็นไปได้ การที่งดเพศสัมพันธ์เเล้วรอจนกว่าประจำเดือนจะมาถือว่าเป็นทางที่เเนะนำมาหหว่าค่ะ